b'\n_START_ARTICLE_\nDelnoopla\xc5\xa1\xc4\x8dena krogla z mehko konico\n_START_PARAGRAPH_\nDelnoopla\xc5\xa1\xc4\x8dena krogla z mehko konico (angle\xc5\xa1ko Soft point bullet, tudi Jacketed, Soft Point; kratica JSP) je primer delno oplo\xc5\xa1\xc4\x8dene krogle, ki je po navadi svin\xc4\x8dena s bakrovim ali medeninastim pla\xc5\xa1\xc4\x8dem. Slednji ne prekrije popolnoma (le delno) krogle, tako da konica krogle ostane neopla\xc5\xa1\xc4\x8dena._NEWLINE_Krogla je zasnovana podobno kot delnoopla\xc5\xa1\xc4\x8dena krogla z votlo konico, da se raz\xc5\xa1iri po udarcu v tar\xc4\x8do, a se zaradi lastnosti svinca raz\xc5\xa1irja mnogo po\xc4\x8dasneje kot krogla z votlo konico._NEWLINE_Ker se je s haa\xc5\xa1kimi konvencijami leta 1899 in 1907 prepovedala uporaba raz\xc5\xa1irjajo\xc4\x8dih krogel za voja\xc5\xa1ke (vojne) namene, se danes take krogle uporabljajo predvsem za lov oz. policijske namene.'